作者：吴文英
词牌/韵律：暗香疏影

paragraphs: 占春压一。
卷峭寒万里，平沙飞雪。
数点酥钿，凌晓东风□吹裂。
独曳横梢瘦影，入广平、裁冰词笔。
记五湖、清夜推篷，临水一痕月。
何逊扬州旧事，五更梦半醒，胡调吹彻。
若把南枝，图入凌烟，香满玉楼琼阙。
相将初试红盐味，到烟雨、青黄时节。
想雁空、北落冬深，澹墨晚天云阔。